অসমত আকৌ ১৯জনৰ দেহত ধৰা পৰে কোভিড পজিটিভ। এতিয়ালৈকে ৰাজ্যত এই ভাইৰাছত আক্ৰান্ত লোকৰ সংখ্যা ১৬৯৭৬জনলৈ পাইছে বৃদ্ধি। ইফালে, ৰাজ্যত এতিয়ালৈকে সুস্থ হৈছে ২১৩৪৯২জন লোক। আনহাতে, মৃত্যু হাছে ১০৭৭জন লোক।
দেশত প্ৰেট্ৰল আৰু ডিজেলৰ দাম শনিবাৰে বছৰটোৰ সকলোতকৈ বৃদ্ধি পাইছে । প্ৰেট্ৰলিয়াম বিপনন কোম্পানীয়ে এই সপ্তাহত চতু্ৰ্থ বাৰৰ বাবে বৃদ্ধি কৰিছে ইন্ধনৰ মূল্য। প্ৰেট্ৰলিয়াম বিপনন কোম্পানীৰ অধিসূচনা অনুসৰি, শনিবাৰে প্ৰেট্ৰল আৰু ডিজেলৰ দুয়ো বিধৰে মূল্য প্ৰতিলিটাৰ ২৫ পইচাকৈ বৃদ্ধি পাইছে।
বিলাসীপাৰাৰ সাপাতগ্রামত পথ দুৰ্ঘটনাক কেন্দ্র কৰি উত্তেজনা। বালি কঢ়িওৱা ট্রাকে মহতিয়ালে ১০ বছৰীয়া ছাত্রক। নিহত ছাত্রজন বালাপাৰা ১ম খণ্ডৰ গাঁৱৰ মাহমাদুল হাছান। দুৰ্ঘটনাৰ পিছতে উত্তেজতি হৈ পৰে একাংশ ৰাইজ। উত্তেজিত জনতাই জ্বলাই দিয়ে ৩খন বালি কঢ়িওৱা ট্রাক। জ্বলাই দিয়ে শিল-বালি মহলৰ অস্থায়ী কাৰ্যালয়ো। ছাত্রজনৰ মৃতদেহ লৈ পথ অৱৰোধ উত্তেজিত ৰাইজৰ। ঘটনাস্থলীত আৰক্ষী আৰু অৰ্ধ-সামৰিক বাহিনীৰ লোক মোতায়েন।
নেতাজী সুভাষ চন্দ্ৰ বসুৰ জন্মজয়ন্তী অৰ্থাৎ পৰাক্ৰম দিৱস শনিবাৰে সমগ্ৰ দেশজুৰি উদযাপন কৰা হয়। প্ৰধানমন্ত্ৰী নৰেন্দ্ৰ মোডীয়ে কলকাতাত এই দিৱসত অংশগ্ৰহণ কৰে। কলকাতাত উপস্থিত হোৱাৰ পাছত প্ৰধানমন্ত্ৰী মোডীয়ে প্ৰথমে উপস্থিত হয় নেতাজী ভৱনত। প্ৰধানমন্ত্ৰীগৰাকীয়ে প্ৰায় ১৫ মিনিট সময় তাত কটায়।
ভোগালী বিহুৰ ঐতিহ্য আৰু পৰম্পৰা ৰক্ষা কৰি নগাঁও জিলাৰ ননৈ কুমাৰগাঁৱৰ সৰিয়হতলী পথাৰত শুকুৰবাৰৰ পৰা দুদিনীয়াকৈ অনুষ্ঠিত হয় ২০ সংখ্যক ম'হ যুঁজ প্ৰতিযোগিতা । উচ্চতম ন্যায়ালয়ৰ নিষেধাজ্ঞা স্বত্তেও ভোগালীৰ আনন্দ-উলাহ আৰু পৰম্পৰাক আওকাণ কৰিব নোৱাৰি ননৈ সৰিয়হতলী আঞ্চলিক ম'হযুজঁ উদযাপন সমিতিয়ে আনুষ্ঠানিকভাৱে কালিৰ পৰা দুদিনীয়াকৈ ম'হযুঁজ প্ৰতিযোগিতা অনুষ্ঠিত কৰে ।
তিৱা সকলৰ সম্প্ৰীতি উৎসৱ জোনবিল মেলাত জনসংখ্যা সমাধান ফাউণ্ডেশ্যনৰ গণ-স্বাক্ষৰ অভিযান আৰম্ভ কৰে। জোনবিল মেলাত জনসংখ্যা সমাধান ফাউণ্ডেশ্যনৰ মৰিগাঁও জিলা সমিতিৱে জোনবিল মেলাত এটি অস্থায়ী কাৰ্য্যালয় স্থাপনৰ জৰিয়তে এই স্বাক্ষৰ অভিযান আৰম্ভ কৰে।
শনিবাৰে পুৱা ইহঃসংসাৰ ত্যাগ কৰে গুৱাহাটী মহানগৰীৰ হাতীগড় চাৰিআলিৰ নিবাসী সৰবৰহী মহিলা লক্ষী গোস্বামীয়ে। বিভিন্ন সামাজিক অনুষ্ঠান-প্ৰতিষ্ঠানৰ সৈতে জড়িত মহিলাগৰাকী সকলোৰে প্ৰিয় আছিল। ১০টা মান সামাজিক অনুষ্ঠানৰ মুল সংঘটক ৰূপে গুৰি ধৰা এই গৰাকী বিশিষ্টা মহিলাৰ গুৱাহাটীৰ অগ্ৰণী মহিলা কল্যাণ কেন্দ্ৰ মাতৃ কল্যাণৰ সভানেত্ৰী আছিল।
অৱশেষত দিল্লীৰ কৃষকৰ দৃঢ়তাই উফৰালে সকলো চৰকাৰী অভিসন্ধি। কৃষক সকলে বিগত সময়ছোৱাত অৱ্যাহত ৰখা কৃষক আন্দোলনে ইতিমধ্যে বিশ্বৰ দৃষ্টি আকৰ্ষণ কৰিছে। উল্লেখ্য যে, কৃষক সকলে শনিবাৰে দিল্লী আৰু এনচিআৰৰ আৰক্ষীৰ সৈতে এক বৈঠকত মিলিত হয় আৰু সকলো অনিশ্চয়তাৰ পিছত অৱশেষত এই বৈঠকত আৰক্ষীয়ে গণতন্ত্ৰ দিৱসত কৃষকৰ ট্ৰেক্টৰ ৰেলীক বিষয়টোত সন্মতি প্ৰকাশ কৰিছে।
